Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh
na schválenie prípadu osobitného zreteľa týkajúceho sa nájmu pozemku registra „C“ KN parcely č. 15123/114, zastavané plochy a nádvoria, k.ú. Nové Mesto vedenej na LV č. 2382 pre spoločnosť Západoslovenská energetika, a.s. so sídlom Čulenova 6, 816 47 Bratislava, zapísaná v Obchodnom registri Okresného súdu Bratislava I, Oddiel: Sa, Vložka číslo: 2852/B
_________________________________________________________________________________

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. Snímka z katastra
                                              				       4. LV 2382 

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

apríl 2012

Návrh uznesenia 

Miestne  zastupiteľstvo 

					s ch v a ľ u j e 

nájom časti pozemku registra „C“ KN parcely č. 15123/114, zastavané plochy a nádvoria o celkovej výmere 1436 m2 v k. ú. Nové Mesto, vedenej na LV č. 2382 o výmere 1 m2  za účelom umiestnenia nabíjacej stanice k elektromobilom pre spoločnosť Západoslovenská energetika, a.s. so sídlom Čulenova 6, 816 47 Bratislava, zapísaná v Obchodnom registri Okresného súdu Bratislava I, Oddiel: Sa, Vložka číslo: 2852/B ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu neurčitú za nájomné:

1 €/m2/rok
celkovo za 1 €/rok

-	s pripomienkami
-	bez pripomienok

DÔVODOVÁ  SPRÁVA

Západoslovenská energetika, a.s. (ďalej len „ZSE“) je vedúcou elektroenergetickou spoločnosťou na Slovensku. V roku 2002 sa stala súčasťou nemeckej ekupiny E.ON. ZSE je partnerom projektu, ktorého cieľom je demonštrácia konceptu elektromobility v prostredí bežnej mestskej dopravy a z tejto pozície ponúka mestskej časti možnosť aktívnej účasti na rozvoji tohto konceptu. Prijatím tohto konceptu by mestská časť prispela k podpore a ďalšiemu rozvoju elektromobility ako nového ekologického spôsobu mobility spoločnosti. Vzájomná spolupráca by bola realizovaná v prostredí bežnej mestskej premávky formou prenajatia jedného elektromobilu. 

Hlavnou výhodou využívania elektromobilov je, že neprodukujú svojou činnosťou výfukové plyny. Ako pohon je využívaná elektrická energia, pričom zdrojom energie je akumulátor, ktorý musí byť pred jazdou nabitý z externého zdroja. Externým zdrojom bude nabíjacia stanica umiestnená pred budovou Miestneho úradu Bratislava – Nové mesto v zelenom páse, tak aby bola prístupná aj širšej verejnosti.  

Zapojením sa do projektu propagácie využívania elektromobilov v bežnej mestskej premávke mestská časť jasne deklaruje svoj pozitívny vzťah k životnému prostrediu.

Predmetom prenájmu je časť pozemku o zábere 1 m2 vedeného ako parcela  registra „C“ KN parc. č. 15123/114. Výška nájmu by predstavovala sumu 1,- € / 1 m2 / rok. Čo kopíruje výšku nájmu, ktorú by mala mestská časť uhradiť v prospech ZSE za prenájom elektromobilu. 
 
Nakoľko sa jedná o nájom nehnuteľnosti realizovaný ako prípad hodný osobitného zreteľa, je potrebné v zmysle ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov tento nájom schváliť v miestnom zastupiteľstve trojpätinovou väčšinou všetkých poslancov.